PATVIRTINTA

Rokiškio pagrindinės mokyklos

direktoriaus 2017 m. sausio 2 d.

įsakymu Nr. V-4

**ROKIŠKIO PAGRINDINĖS MOKYKLOS**

**2017 METŲ VEIKLOS PLANAS**

2017 m. sausio 2 d.

Rokiškis

**I. VIZIJA**

Moderni, atvira visuomenei mokykla, užtikrinanti palankiausias ugdymo(si) sąlygas mokiniams, turintiems specialiųjų ugdymo(si) poreikių, regione ir ruošianti kiekvieną ugdytinį kuo sėkmingesnei integracijai į sparčiai besikeičiančią visuomenę.

**II. MISIJA**

Įgyvendinti pradinio, pagrindinio, neformaliojo švietimo bei socialinių įgūdžių ugdymo programas 6-21 metų mokiniams, turintiems didelių ir labai didelių specialiųjų ugdymo(si) poreikių. Užtikrinti optimalius kiekvieno mokinio individualaus ugdymo, socialinių įgūdžių formavimo rezultatus, į pamokas ir užsiėmimus integruoti meninį ugdymą, teikti visokeriopą specialiąją bei socialinę pedagoginę, logopedinę ir psichologinę pagalbą.

**FILOSOFIJA**

Kiekvienas mažas žingsnis pirmyn - džiaugsmingas pasiekimas, mes mokomės vieni iš kitų.

**VERTYBĖS**

Saugūs, laimingi vaikai, tolerantiška, kūrybiška mokyklos bendruomenė.

**III. PRIORITETINĖS KRYPTYS**

1. Ugdymo kokybės tobulinimas ir mokinių individualių gebėjimų ugdymas integruojant menines veiklas, bei kuriant modernią ir saugią aplinką, užtikrinant socialinių įgūdžių formavimą.

**IV. TIKSLAS**

**U**žtikrinti socialinių įgūdžių formavimą, jų ugdymą socialiniame – kultūriniame kontekste bei kuo sėkmingesnę mokinių integraciją į visuomenę.

**V. UŽDAVINIAI:**

1. Gerinti ugdymo(si) ir poilsio sąlygas, kurti estetišką ir saugią mokyklos aplinką netradicinėms pamokoms organizuoti.

2. Tobulinti turimus ir formuoti naujus mokinių socialinius įgūdžius.

3. Vykdyti mokinių profesinį švietimą ir orientavimą.

4. Ieškoti socialinių partnerių.

**VI. TRUMPA CHARAKTERISTIKA**

Rokiškio pagrindinė mokykla įsteigta 2014 m. vasario 28 d, Rokiškio rajono savivaldybės tarybos sprendimu Nr. TS-28, ugdymo veiklą pradėjo 2014 m. rugsėjo 1 d., buvusio lopšelio-darželio patalpose. Patalpose atliktas einamasis remontas, jos pritaikytos mokyklai. Tame pačiame pastate yra Rokiškio rajono savivaldybės Švietimo centras, Rokiškio rajono savivaldybės administracijos Archyvų skyrius.

Mokykloje 2015-2016 m. m. mokėsi 39 mokiniai, turintys didelių ir labai didelių ugdymo(si) poreikių. Dirbo 12 pedagogų, 3 mokytojo padėjėjai, 15 aptarnaujančiojo personalo darbuotojų.

2016 m. mokykloje veiklos buvo planuojamos pagal 2015-2017 metų strateginio plano prioritetinę kryptį – ugdymo kokybės tobulinimas ir mokinių individualių gebėjimų ugdymas integruojant menines veiklas. Ugdant mokinių gebėjimus, tobulinant socialinius įgūdžius pamokose, logopediniuose užsiėmimuose ir neformalioje švietimo veikloje pastebėta, kad mokomųjų dalykų sėkmingesnis įsisavinimas vyksta tuomet, kai į mokinių ugdomąją procesą integruojamos meninės veiklos: dailė, dainavimas, teatriniai žaidimai, muzikavimas, muzikos klausymas, šokis. Meninių veiklų metu mokiniai patiria daug teigiamų emocijų ir tai sudaro galimybes jiems nepervargti ir sėkmingiau įsisavinti mokomųjų dalykų žinias.

2015-2016 m. m. buvo vykdomi projektai: respublikinis menų festivalis ,,Spalvos“, projektas ,,Draugystės vasara“. Mokiniai dalyvavo respublikiniame ir tarptautiniame teatrų festivalyje, olimpiadoje ,,Suvaldyk žirgą“, įvairiose edukacinėse pamokose, ekskursijose.

Mokykloje įkurta biblioteka, įrengta nauja klasė, kiekvienoje klasėje yra reikalingos informacinių technologijų priemonės (kompiuteriai, spausdintuvai, projektoriai). Atnaujintos poilsio zonos.

**VII. RENGINIŲ PLANAS**

|  |  |  |  |
| --- | --- | --- | --- |
| Eil. Nr. | Renginys | Mėnuo | Atsakingas |
| 1. | Integruota pamoka, skirta Laisvės gynėjų dienai „Atmintis gyva, nes liudija“ | Sausis | Danutė Bulovienė,  Vitalija Pivoriūnienė |
| 2. | Vasario 16-oji. Kas ji mums? | Vasaris | Danutė Bulovienė,  Laima Garuolienė |
| 3. | Mokinių profesinis orientavimas.  Išvyka į Rokiškio technologijos, verslo ir žemės ūkio mokyklą | Vasaris | Elinga Pitrėnaitė |
| 4. | Užgavėnių šventė „Žiema žiema, bėk iš kiemo“ | Vasaris | Danutė Bulovienė,  Oksana Antonova,  Danutė Indriūnienė |
| 5. | Integruota pamoka, skirta Lietuvos Nepriklausomybės atkūrimo dienai „Mano šalis-Lietuva“ | Kovas | Danutė Bulovienė,  Laima Garuolienė |
| 6. | Amatų diena. Kaziuko mugė | Kovas | Danutė Bulovienė,  Remigijus Kiaulėnas,  klasių vadovai |
| 7. | Pavasario lygiadienis „Naktis moja ranka dienai“ | Kovas | Danutė Bulovienė  Vaiva Dilbienė |
| 8. | Savaitė be patyčių | Kovas | Elinga Pitrėnaitė |
| 9. | Integruota pamoka „Rid rid rid margi margučiai““ | Balandis | Danutė Bulovienė,  Jolita Lungienė,  Danguolė Zilbergienė,  Vaiva Dilbienė |
| 10. | Akcija „Darom“ | Balandis | Danutė Bulovienė,  Elinga Pitrėnaitė |
| 11. | Išvykos, skirtos susipažinimui su profesijomis | Balandis-gegužė | Elinga Pitrėnaitė |
| 12. | Koncertas, skirtas Motinos dienai „Tau, Mamyte“ | Gegužė | Danutė Bulovienė,  Jūratė Blažienė,  Jolanta Viršulienė |
| 13. | Sporto šventė, skirta Šeimos dienai „Sportuokime kartu“ | Gegužė | Danutė Bulovienė,  Oksana Antonova |
| 14. | Pažintis su ūkininko profesija.  Išvyka pas ūkininkę Birutę Kairienę | Gegužė | Elinga Pitrėnaitė |
| 15. | Mokslo metų užbaigimo šventė pradinių klasių mokiniams „Sveika, vasara“ | Gegužė | Danutė Bulovienė,  Jūratė Blažienė,  Jolanta Viršulienė |
| 16. | Mokslo metų baigimo šventė | Birželis | Danutė Bulovienė,  Vaiva Dilbienė,  Vitalija Pivoriūnienė  Oksana Antonova  Danguolė Zilbergienė |
| 17. | Vasaros stovyklos mokykloje atidarymas  „Draugystės vasara“ | Birželis- rugpjūtis | Elinga Pitrėnaitė |
| 18. | Mokslo metų pradžios šventė „Skambutis kviečia į klases“ | Rugsėjs | Danutė Bulovienė,  Laima Garuolienė |
| 19. | Rudens lygiadienis ,, Diena tiesia ranką nakčiai“ | Rugsėjis | Danutė Bulovienė,  Vaiva Dilbienė |
| 20. | Tarptautinės Mokytojo dienos minėjimas „Ačiū, Tau Mokytojau“ | Spalis | Danutė Bulovienė,  Vitalija Pivoriūnienė |
| 21. | Projektas „Košės diena 2017“ | Spalis | Danutė Bulovienė,  Jūratė Blažienė,  Jolanta Viršulienė |
| 22. | Mirusiųjų atminimo diena „Uždek žvakelę ant pamiršto kapo“ | Lapkritis | Danutė Bulovienė,  Elinga Pitrėnaitė |
| 23. | III-asis tarptautinis menų festivalis „SPALVOS“ | Lapkritis | Danutė Bulovienė,  Vitalija Pivoriūnienė,  Elinga Pitrėnaitė |
| 24. | Respublikinė paroda „Mokykla 2017“ | Lapkritis | Vitalija Pivoriūnienė |
| 25. | Popietė, skirta Tarptautinei tolerancijos dienai „Aš noriu gyventi tolerantiškame pasaulyje“ | Lapkritis | Elinga Pitrėnaitė |
| 26. | Akcija „Aš nerūkau, nes rūkyti nesveika“ | Lapkritis | Elinga Pitrėnaitė |
| 27. | Pasaulinė AIDS diena | Gruodis | Elinga Pitrėnaitė |
| 28. | Adventinis rytmetys „Sodai sodai leliūmoj“ | Gruodis | Danutė Bulovienė,  Jolita Lungienė |
| 29. | Neįgaliųjų dienai paminėti skirta darbų paroda ir koncertas „Aš galiu“ | Gruodis | Danutė Bulovienė,  Asta Davolienė,  klasių vadovai |
| 30. | Kalėdinė šventė „Kalėdos jau už lango“ | Gruodis | Danutė Bulovienė,  Asta Davolienė,  Jūratė Blažienė |
| 31. | Dalyvavimas projektuose, išvykose, koncertuose, edukacinėse programose bei kituose renginiuose. | Visus mokslo metus | Danutė Bulovienė,  klasių vadovai |

**VIII. PEDAGOGINIO DARBO STEBĖSENA**

|  |  |  |  |  |  |
| --- | --- | --- | --- | --- | --- |
| Eil. Nr. | Tema | Tikslas | Mėnuo | Pastabos | Atsakingas |
| 1. | Vadovavimas kiekvieno mokinio ugdymui (si) | Ugdymo diferencijavimas, dalykų ryšiai, integracija pamokoje | Kovas | Aptariama individualiai | Loreta Grochauskienė |
| 2. | Bendrųjų ugdymo programų ir mokytojų parengtų individualių ugdymo planų dermė | Mokytojų parengtų individualių ugdymo planų nuoseklumas ir mokinių individualių poreikių atitikimas | Rugsėjis | Aptariama individualiai ir metodinėje grupėje | Vitalija Pivoriūnienė |
| 3. | Kiekvieno mokinio pašanga ir pasiekimai | Atskirų mokinių pažanga ir pasiekimai | Spalis | Aptariama individualiai | Loreta Grochauskienė |
| 4. | Mokyklos pamokų tvarkaraščio vykdymas | Pamokų organizavimas | Visus mokslo metus | Aptariama individualiai | Vitalija Pivoriūnienė |
| 5. | Pedagoginės veiklos dokumentų tvarkymas | TAMO dienyno, ugdymo planų, mokinių asmens bylų bei kitų pedagoginės veiklos dokumentų savalaikis tvarkymas ir kokybė | Visus mokslo metus | Aptariama individualiai | Loreta Grochauskienė,  Vitalija Pivoriūnienė |
| 6.  7. | Mokinių tėvų ir mokytojų, klasės vadovų bendravimas bei bendradarbiavimas  Kiekvieno mokinio pažangos ir pasiekimų fiksavimas | Klasių tėvų susirinkimų, individualių pokalbių su tėvais organizavimas  Savalaikis kiekvieno mokinio pažangos ir pasiekimų aprašo pildymas | Visus mokslo metus  Sausis,  birželis | Aptariama individualiai  Aptariama individualiai | Loreta Grochauskienė,  Vitalija Pivoriūnienė  Vitalija Pivoriūnienė |

**IX. METODINĖ, SOCIALINĖ, PAGALBOS MOKINIUI IR MOKYTOJUI VEIKA. KVALIFIKACIJOS KĖLIMAS. MOKYMAI**

|  |  |  |
| --- | --- | --- |
| Eil. Nr. | Renginys | Pastabos |
| 1. | Metodinės grupės posėdžiai | Pagal atskirą veiklos planą |
| 2. | Vaiko gerovės komisijos posėdžiai | Pagal atskirą veiklos planą |
| 3. | Mokytojų, auklėtojų, kitų pedagoginių darbuotojų dalyvavimas, kvalifikacijos kėlimo renginiuose, mokymuose, konferencijose | Pagal kvalifikacijos kėlimo, švietimo institucijų renginių planus |
| 4. | Socialinio pedagogo veikla | Pagal atskirą veiklos planą |
| 5. | Psichologo veikla | Pagal atskirą veiklos planą |
| 6. | Auklėtojo veikla | Pagal atskirą veiklos planą |
| 7. | Metodinės išvykos ir renginiai | Pagal atskirą veiklos planą |

**X. ORGANIZACINĖ VEIKLA**

|  |  |  |  |
| --- | --- | --- | --- |
| Eil.  Nr. | Veikla | Mėnuo | Atsakingas |
| 1. | Mokytojų tarybos posėdis | Sausis | Loreta Grochauskienė |
| 2. | Mokytojų tarybos posėdis „Dėl I-ojo pusmečio ugdymo rezultatų“ | Sausis | Vitalija Pivoriūnienė |
| 3. | Mokytojų tarybos posėdis „Dėl II-ojo pusmečio rezultatų“ | Birželis | Vitalija Pivoriūnienė |
| 4. | Mokytojų tarybos posėdis „Dėl 2017-2018 m. m. ugdymo plano“ | Birželis | Loreta Grochauskienė |
| 5. | Mokyklos tarybos posėdžiai | Sausis  Spalis | Mokyklos tarybos pirmininkas |
| 6. | Mokyklos atestacinės komisijos posėdžiai | Sausis  Rugsėjis | Loreta Grochauskienė |
| 7. | Mokyklos vidaus veiklos įsivertinimas | Kovas | Vitalija Pivoriūnienė |

**X. PROJEKTINĖ VEIKLA**

Dalyvauti Rokiškio rajono savivaldybės, kitų institucijų skelbiamuose projektų konkursuose. Inicijuoti Respublikinio menų festivalio „Spalvos“ organizavimą ir vykdymą Rokiškio pagrindinėje mokykloje, dalyvauti rajoniniuose, respublikiniuose konkursuose, festivaliuose bei kituose renginiuose.

**XI. BENDRADARBIAVIMAS**

Rokiškio pagrindinė mokykla 2017 m. bendradarbiaus su Rokiškio rajono formaliojo ir neformaliojo švietimo įstaigomis, Pedagogine psichologine tarnyba, Švietimo centru, Panevėžio Jaunuolių dienos centru, Rokiškio krašto muziejumi, Respublikos specialiosiomis mokyklomis, specialiojo ugdymo centrais. Bendradarbiavimo tikslas: padėti mokiniams, turintiems specialiųjų ugdymo(si) poreikių, integruotis į visuomenę, ugdyti jų socialinius įgūdžius, dalintis gerąja darbo patirtimi, dalyvauti ir vykdyti įvairias edukacines, kultūrines programas, kitą projektinę veiklą.

**XII. VEIKLOS FORMOS**

Pamokos, integruotos pamokos, edukaciniai užsiėmimai, išvykos, konkursai.

**XIII. ŪKINĖ, FINANSINĖ VEIKLA.**

Ūkinė, finansinė veikla vykdomos pagal atskirus ūkinės ir finansinės veiklos planus.

**XIII. LAUKIAMI REZULTATAI.**

Dauguma mokinių, mokytojų ir bendruomenės narių palankiai vertins mokyklos veiklą. Ugdymo proceso metu taikant įvairias pamokų bei užsiėmimų organizavimo formas, integruojant menines veiklas, jos taps įdomesnės, didės mokinių mokymosi motyvacija, sėkmingiau bus pasiekti individualūs mokinių gebėjimų ugdymo rezultatai, ugdymui(si) bus palanki mokinių psichologinė savijauta. Vaiko gerovės komisija veiksmingiau spręs individualaus ugdymo, socialines, psichologines problemas. Mokyklos bendruomenė aktyviau dalyvaus projektuose, išvykose ir edukaciniuose renginiuose, kurs mokyklos tradicijas, inicijuos renginių, festivalių organizavimą Respublikos specialiųjų mokyklų mokiniams, juos vykdys. Mokytojai, auklėtojai nuolat tobulins dalykinę, pedagoginę, psichologinę kompetenciją, organizuos metodinius renginius, dalinsis gerąja pedagogine darbo patirtimi su rajono bei Respublikos specialiaisiais pedagogais, įgytas žinias perteiks mokiniams pamokų bei kitų užsiėmimų metu. Visuomenė daugiau sužinos apie specialiųjų poreikių mokinius, mokiniai tobulins savo socialinius įgūdžius, sėkmingiau integruosis į visuomenę.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Mokytojų tarybos

posėdžio 2017 m. sausio 5d.

protokoliniu nutarimu

(protokolo Nr. MT-1)

Mokyklos tarybos

posėdžio 2017 m. sausio 11 d.

protokoliniu nutarimu

(protokolas Nr.1 )